Δύο χρυσά, πέντε αργυρά, δεκατέσσερα(!) χάλκινα βραβεία και μια υψηλή θέση (η έκτη) στη γενική κατάταξη είναι τα αποτελέσματα για τα ελληνικά γραφεία στα European Design Awards 2014, η τελετή απονομής των οποίων πραγματοποιήθηκε το Σάββατο 24 Μαΐου στη φιλόξενη Κολωνία.

Συγκεκριμένα, με χρυσό διακρίθηκαν οι MnP στην κατηγορία Συσκευασία Τροφίμων & μη Αλκοολούχων Ποτών (με τη σειρά Anassa) και η Linakis Digital στην κατηγορία Brand Logo για το Date.gr. Με αργυρές διακρίσεις τιμήθηκαν οι Beetroot Design Group, Linakis Digital και Sereal Branding Narratives, ενώ χάλκινες διακρίσεις κέρδισαν επιπλέον, οι Bob Studio, Busybuilding, Chris Trivizas, G design studio, Gramma, Mousegraphics, Parachute και π6.

Κατά τα λοιπά, οι χώρες που κέρδισαν τις εντυπώσεις ήταν (για μια ακόμη φορά) η Ολλανδία (5 χρυσά), η Γερμανία (4), η Αυστρία (4), η Πορτογαλία και η Νορβηγία (από 3 χρυσά).

Το βραβείο “Best of Show” κέρδισε το γραφείο Anti από τη Νορβηγία για την ταυτότητα του Διεθνούς Φεστιβάλ του Μπέργκεν, ενώ το Ειδικό βραβείο της κριτικής επιτροπής κέρδισε το ολλανδικό γραφείο Momkai για τις εφαρμογές της ειδησεογραφικής ιστοσελίδας “De Correspondent”.

Τέλος, γραφείο της χρονιάς (European Design Agency of the year) ανακηρύχθηκε το γραφείο R2 από την Πορτογαλία.

Από εμάς, θερμά συγχαρητήρια σε όλους τους διακριθέντες.

Την πλήρη λίστα των βραβευμένων έργων, μπορείτε να βρείτε εδώ